ddrg/super_eurlex huggingface dataset:
A Bizottság irányelve

(1981. április 13.)

a gépjárművek és pótkocsijaik folyékonytüzelőanyag-tartályaira és hátsó aláfutásgátlóira vonatkozó tagállami jogszabályok közelítéséről szóló 70/221/EGK tanácsi irányelvnek a műszaki fejlődéshez történő hozzáigazításáról szóló 79/490/EGK irányelv módosításáról

(81/333/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 80/1267/EGK irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikkére,

tekintettel a legutóbb a 79/490/EGK irányelvvel [3] módosított, a gépjárművek és pótkocsijaik folyékonytüzelőanyag-tartályaira és hátsó aláfutásgátlóira vonatkozó tagállami jogszabályok közelítéséről szóló, 1970. március 20-i 70/221/EGK tanácsi irányelvre [4] és különösen annak 3. cikkére,

mivel a tapasztalat azt mutatta, hogy a 79/490/EGK irányelv mellékletében az M1, M2, M3, N1, O1 és O2 kategória hátsó aláfutásgátlóira vonatkozó II.5.2. pont megfogalmazása meglehetősen határozatlan azon szélesség tekintetében, amelyen a követelményeknek teljesülniük kell; mivel ez a különböző szabványosítási szervezetek által megszabott különböző követelményekhez, és ezáltal az M1 kategóriájú gépjárművek kiálló részeire vonatkozó 74/483/EGK tanácsi irányelvvel [5] való ellentmondás kockázatához és a kereskedelem műszaki akadályozásának kockázatához vezethet,

ELFOGADTA EZT AZ IRÁNYELVET.

1. cikk

A 79/490/EGK irányelv a következőképpen módosul:

A melléklet II.5.2. pontjának helyébe a következő szöveg lép:

"II.5.2. Bármely, az M1, M2, M3, N1, O1 vagy O2 kategóriába (a 70/156/EGK tanácsi irányelv I. mellékletének b. lábjegyzetében meghatározott nemzetközi osztályozás szerinti kategóriák) tartozó jármű úgy tekintendő, hogy megfelel a II.5.1. pontban megállapított feltételeknek:

- ha teljesíti a II.5.3. pontban megállapított feltételeket, vagy

- ha az üres jármű hátsó részének a talajtól mért magassága nem haladja meg az 55 cm-t abban a szélességben, amely bármelyik oldalon a hátsó tengely szélességénél legfeljebb 10 cm-rel rövidebb (kivéve a gumiabroncs talaj közeli kidomborodását).

Egynél több hátsó tengely esetén a legnagyobb szélességet kell figyelembe venni.

Ennek a követelménynek a jármű leghátsó pontjától mért legfeljebb 45 cm távolságban kell teljesülnie."

2. cikk

A tagállamok 1981. október 1-je előtt hatályba léptetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1981. április 13-án.

a Bizottság részéről

Karl-Heinz Narjes

a Bizottság tagja

[1] HL L 375., 1980.12.31., 34. o.

[2] HL L 42., 1970.2.23., 1. o.

[3] HL L 128., 1979.5.26., 22. o.

[4] HL L 76., 1970.4.6., 23. o. és HL L 65., 1979.3.15., 42. o.

[5] HL L 266., 1974.10.2., 4. o.

--------------------------------------------------
A Tanács irányelve

(1981. január 20.)

az emberi fogyasztásra szánt élelmiszerekben történő felhasználásra engedélyezett színezőanyagokra vonatkozó tagállami jogszabályok közelítéséről szóló, 1962. október 23-i tanácsi irányelv hetedik módosításáról

(81/20/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 78/144/EGK irányelvvel [4] módosított, az emberi fogyasztásra szánt élelmiszerekben történő felhasználásra engedélyezett színezőanyagokra vonatkozó tagállami jogszabályok közelítéséről szóló, 1962. október 23-i irányelv II. mellékletének b) pontja [5] tartalmazza a színezőanyagok hígítására vagy feloldására szolgáló termékek közös listáját;

mivel az E 160 és az E 161 jelű karotin-színezőanyagok használatát megkönnyíti a karragénnel és gumiarábikummal való hígítás; mivel a Bizottság jelenleg áttekinti a színezőanyagok hígítására és feloldására szolgáló összes anyag alkalmazását; mivel ezért nem lehet végleges döntést hozni arról, hogy az említett két anyag felhasználása engedélyezhető-e a Közösségen belül,

ELFOGADTA EZT AZ IRÁNYELVET:

1. cikk

Az 1962. október 23-i irányelv II. mellékletének b) pontja az ott meghatározott körülmények között, a következő két anyaggal egészül ki:

- karragén (kizárólag az I. mellékletben az E 160 és az E 161 számok alatt szereplő színezékekhez),

- gumiarábikum (kizárólag az I. mellékletben az E 160 és az E 161 számok alatt szereplő színezékekhez).

2. cikk

A tagállamok legkésőbb 1981. július 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1981. január 20-án.

a Tanács részéről

az elnök

Ch. van der Klaauw

[1] HL C 201., 1979.8.10., 13. o.

[2] HL C 147., 1980.6.16., 124. o.

[3] HL C 113., 1980.5.7., 9. o.

[4] HL L 44., 1978.2.15., 20. o.

[5] HL L 115., 1962.11.11., 2645/62. o.

--------------------------------------------------
A Tanács irányelve

(1981. október 19.)

a tagállamokban az ivóvízkivételre szánt felszíni víz mérésének módszereiről, valamint a mintavételek és elemzések gyakoriságáról szóló 79/869/EGK irányelv Görögország csatlakozása következtében szükséges kiigazításáról

(81/855/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel Görögország Európai Közösséghez történő csatlakozására tekintettel ki kell igazítani a tagállamokban ivóvízkivételre szánt felszíni víz mérésének módszereiről, valamint a mintavételek és elemzések gyakoriságáról szóló, 1979. október 9-i 79/869/EGK tanácsi irányelv [2] 11. cikkének (2) bekezdését;

mivel a Szerződés 198. cikkének első bekezdése alapján a Tanács konzultált a Gazdasági és Szociális Bizottsággal a Bizottság javaslatáról; mivel a bizottság nem volt olyan helyzetben, hogy a Tanács által előírt határidőn belül benyújtsa véleményét; mivel a Szerződés 198. cikkének (2) bekezdése szerint a vélemény hiánya nem akadályozza meg a Tanácsot abban, hogy további lépéseket tegyen; mivel, tekintettel arra, hogy a szükséges módosítások gyors elfogadása kívánatos, a Tanács szükségesnek találja ezt a lehetőséget igénybe venni,

ELFOGADTA EZT AZ IRÁNYELVET:

1. cikk

A 79/869/EGK irányelv 11. cikkének (2) bekezdésében a "41 szavazat" szövegrész helyébe a "45 szavazat" szövegrész lép.

2. cikk

Ez az irányelv 1981. január 1-jén lép hatályba.

3. cikk

Ennek az irányelvnek a tagállamok a címzettjei.

Kelt Luxembourgban, 1981. október 19-én.

a Tanács részéről

az elnök

P. Walker

[1] HL C 144., 1981.6.15., 36. o.

[2] HL L 271., 1979.10.29., 44. o.

--------------------------------------------------
A Tanács irányelve

(1981. július 20.)

a gépjárművek belső berendezéseire (ülések és rögzítésük szilárdsága) vonatkozó tagállami jogszabályok közelítéséről szóló 74/408/EGK tanácsi irányelv módosításáról

(81/577/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a gépjárművek belső berendezéseire (ülések és rögzítésük szilárdsága) vonatkozó tagállami jogszabályok közelítéséről szóló, 1974. július 22-i 74/408/EGK tanácsi irányelv [4] nem engedélyezi a típusjóváhagyást olyan gépjárműre, annak ülései és rögzítésük szilárdsága tekintetében, amely járművek esetében ezek az ülések beépített biztonsági öv rögzítésekkel rendelkeznek;

mivel a közúti közlekedésbiztonság érdekében a 74/408/EGK irányelvet haladéktalanul meg kellene változtatni az olyan járművek tekintetében, amelyek ülései a biztonsági övek számára egy vagy több rögzítési hellyel rendelkeznek, hogy ezek használata nagyobb számú felnőtt utas számára kényelmessé váljon és a biztonsági övet használók száma ennek megfelelően növekedjen; mivel egy ilyen változtatás a gépjármű gyártásban elért műszaki fejlődés folytán lehetővé vált,

ELFOGADTA EZT AZ IRÁNYELVET:

1. cikk

A 74/408/EGK irányelv az alábbiak szerint módosul:

1. Az 1. cikk (2) bekezdése helyébe a következők lépnek:

"2. Ez az irányelv nem vonatkozik az előrehajtható ülésekre és az oldalra vagy hátrafelé néző ülésekre."

2. Az I. melléklet 2.7. pontja helyébe a következők lépnek:

"2.7. "Előrehajtható ülés" eseti használatra szolgáló segédülés, amely normál helyzetben felhajtott állapotban van."

2. cikk

A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az elfogadástól számított hat hónapon belül megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1981. július 20-án.

a Tanács részéről

az elnök

P. Walker

[1] HL C 87., 1980.4.9., 7. o.

[2] HL C 265., 1980.10.13., 77. o.

[3] HL C 230., 1980.9.8., 6. o.

[4] HL L 221., 1974.8.12., 1. o.

--------------------------------------------------
A Tanács 81/36/EGK irányelve

(1981. február 9.)

a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló 76/895/EGK irányelv II. mellékletének módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerzödésére,

tekintettel a legutóbb a 80/428/EGK irányelvvel [1] módosított, a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1976. november 23-i 76/895/EGK tanácsi irányelvre [2] és különösen annak 4. és 8. cikkére,

tekintettel a Bizottság javaslatára,

mivel a 76/895/EGK irányelv 4. cikkének értelmében, amennyiben egy tagállam megítélése szerint a II. mellékletben megállapított maximális érték veszélyeztetheti az emberek vagy – a károsítók kivételével – az állatok egészségét, a tagállam ideiglenesen csökkentheti az értéket saját területén;

mivel a Holland Királyság igénybe vette a fenti cikk szerinti lehetöséget a dimetoátra, ometoátra és fenklórfoszra vonatkozó maximális értékek tekintetében;

mivel a fenklórfoszra vonatkozóan a 80/428/EGK irányelv tartalmazott módosításokat, mivel a Bizottság mostanra lezárta a másik két peszticidre vonatkozó vizsgálatait;

mivel az új tudományos eredmények alapján a II. melléklet ometoátra vonatkozó maximális értékét módosítani kell;

mivel továbbá kívánatos, hogy a dimetoátra és az ometoátra vonatkozó maximális értékek egymástól elkülönülten szerepeljenek és ennek következtében a dimetoátra vonatkozó maximális értéket is módosítani kell;

mivel az Növény-egészségügyi Állandó Bizottság kedvező véleményének hiányában a Bizottság nem tudta meghozni a 76/895/EGK irányelv 8. cikkében meghatározott eljárással összhangban az általa eltervezett intézkedéseket,

ELFOGADTA EZT AZ IRÁNYELVET:

1. cikk

A 76/895/EGK irányelv II. melléklete a következők szerint módosul:

1. A dimetoátra és ometoátra vonatkozó előírások helyébe a következő lép:

EGK szám | Peszticid | Maximális érték (mg/kg (ppm)) |

Közismert elnevezés | Kémiai képlet |

15/55 | dimetoát | 0,0-dimetil-S-(N-metil-karbamoil-metil) ditiofoszfát | 1 |

– | ometoát | dimetil-S-(N-metil-karbamoil-metil) foszforotiolát | 0,4cseresznye és meggy, cikóriasaláta, articsóka és spenót0,1bogyósgyümölcsök, vöröshagyma, póréhagyma, gyökérzöldségek0,2egyéb termékek |

2. A 3 lábjegyzetet el kell hagyni.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1982. január 1-jéig megfeleljenek.

3. cikk

Ennek az irányelvnek a tagállamok a címzettjei.

Kelt Brüsszelben, 1981. február 9-én.

a Tanács részéről

az elnök

G. Braks

[1] HL L 102., 1980.4.19., 26. o.

[2] HL L 340., 1976.12.9., 26. o.

--------------------------------------------------
A Tanács irányelve

(1981. június 24.)

a 64/432/EGK, 64/433/EGK, 71/118/EGK, 72/461/EGK, 72/462/EGK, 77/96/EGK, 77/99/EGK, 77/391/EGK, 80/215/EGK, 80/217/EGK és 80/1095/EGK irányelvnek az Állat-egészségügyi Állandó Bizottság eljárásai tekintetében történő módosításáról

(81/476/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 68/361/EGK határozattal [3] létrehozott Állat-egészségügyi Állandó Bizottság olyan eljárásokkal összhangban nyilvánít véleményt, amelyek 1981. június 21-ig érvényesek;

mivel a bizottság elé először 1972. december 22-én terjesztettek be ügyet; mivel elegendő idő telt el ahhoz, hogy ezen eljárásokkal kapcsolatban a végső döntést meg lehessen hozni; mivel ezért az említett eljárások érvényességét a továbbiakban nem kell korlátozni;

mivel a jelenlegi eljárások alkalmazásából nyert tapasztalat azt jelezte, hogy az eredeti rendeltetésüknek megfelelően általánosságban a döntések gyors elfogadásának hatékony módszerét képezik;

mivel, továbbá Görögország csatlakozását követően szükséges kiigazítani a bizottságon belül az 1979-es Csatlakozási Okmán y elfogadását követően elfogadott, még át nem dolgozott jogszabályok elfogadásához megkövetelt szavazattöbbséget,

ELFOGADTA EZT AZ IRÁNYELVET:

1. cikk

A következő rendelkezések ezennel hatályukat vesztik:

- a 64/432/EGK irányelv [4] 14. cikke,

- a 64/433/EGK irányelv [5] 9b. cikke,

- a 71/118/EGK irányelv [6] 13. cikke,

- a 72/461/EGK irányelv [7] 10. cikke,

- a 72/462/EGK irányelv [8] 31. cikke,

- a 77/96/EGK irányelv [9] 10. cikke,

- a 77/99/EGK irányelv [10] 21. cikke,

- a 77/391/EGK irányelv [11] 12. cikke,

- a 80/215/EGK irányelv [12] 9. cikke,

- a 80/217/EGK irányelv [13] 17. cikke,

- a 80/1095/EGK irányelv [14] 10. cikke,

2. cikk

A 80/215/EGK irányelv 8. cikk (3) bekezdésében, a 80/217/EGK irányelv 16. cikk (3) bekezdésében, valamint a 80/1095/EGK irányelv 9. cikk (3) bekezdésében a "41"–re történő hivatkozást "45" váltja fel.

3. cikk

A Tanács 1987. július 1-je előtt újra megvizsgálja a Bizottságnak az Állat-egészségügyi Állandó Bizottság működéséről szóló, szükség szerint megfelelő javaslatokat tartalmazó jelentése alapján az említett bizottság eljárását.

4. cikk

Ennek az irányelvnek a tagállamok a címzettjei.

Kelt Luxembourgban, 1981. június 24-én.

a Tanács részéről

az elnök

G. M. V. van Aardenne

[1] HL C 102., 1981.5.5., 2. o.

[2] 1981. június 19-én kinyilvánított vélemény (a Hivatalos Lapban még nem hirdették ki).

[3] HL L 255., 1968.10.18., 23. o.

[4] HL 121., 1964.7.29., 1977/64. o.

[5] HL 121., 1964.7.29., 2012/64. o.

[6] HL L 55., 1971.3.8., 23. o.

[7] HL L 302., 1972.12.31., 24. o.

[8] HL L 302., 1972.12.31., 28. o.

[9] HL L 26., 1977.1.31., 67. o.

[10] HL L 26., 1977.1.31., 85. o.

[11] HL L 145., 1977.6.13., 44. o.

[12] HL L 47., 1980.2.21., 4. o.

[13] HL L 47., 1980.2.21., 11. o.

[14] HL L 325., 1980.12.1., 1. o.

--------------------------------------------------
A Tanács irányelve

(1981. december 14.)

a szerzett jogok tekintetében az orvosi, általános ápolói, fogorvosi és állatorvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló 75/362/EGK, 77/452/EGK, 78/686/EGK, és 78/1026/EGK irányelvek kiegészítéséről

(81/1057/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 49., 57. és 66. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel az orvosi, általános ápolói, fogorvosi és állatorvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, illetve a letelepedés és szolgáltatásnyújtás szabadságának tényleges gyakorlását elősegítő intézkedésekről szóló 75/362/EGK [4], 77/452/EGK [5], 78/686/EGK [6] és 78/1026/EGK [7] irányelvekben a szerzett jogokkal kapcsolatos rendelkezés a tagállamok által az említett irányelvek végrehajtása előtt kibocsátott orvosi, általános ápolói, fogorvosi és állatorvosi oklevelekre, bizonyítványokra és a képesítés megszerzéséről szóló egyéb tanúsítványokra vonatkozik;

mivel ezek a rendelkezések ezért nem szabályozzák kifejezetten azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyek olyan, a 75/363/EGK [8], 77/453/EGK [9], 78/687/EGK [10] és 78/1027/EGK [11] irányelvekben előírt minimális képzési követelményeket nem teljesítő képzések tanúsítványai, amennyiben e képzést az említett irányelvek végrehajtását követően fejezték be, de a végrehajtás előtt kezdték meg;

mivel ezt a hiányosságot orvosolni kell,

ELFOGADTA EZT AZ IRÁNYELVET:

1. cikk

A 75/362/EGK irányelv 9. cikke (1) és (2) bekezdése, a 77/452/EGK irányelv 4. cikke, a 78/686/EGK irányelv 7. cikke (1) és (2) bekezdése és a 78/1026/EGK irányelv 4. cikke vonatkozik azokra az oklevelekre, bizonyítványokra és a képesítés megszerzéséről szóló egyéb tanúsítványokra, amelyek olyan képzés bizonyítékai, amelyek nem teljesítik a 75/363/EGK irányelv 1., 2., 3., 4. és 5. cikkében, a 77/453/EGK irányelv 1. cikkében, a 78/687/EGK irányelv 1., 2 és 3. cikkében és a 78/1027/EGK irányelv 1. cikkében előírt minimális képzési követelményeket, és amelyeket ezeknek az irányelveknek a végrehajtása után fejeztek be, de az említett végrehajtás előtt kezdtek meg.

2. cikk

A tagállamok elfogadják azokat az intézkedéseket, amelyek szükségesek ahhoz, hogy ennek az irányelvnek 1982. június 30. előtt megfeleljenek.

3. cikk

Ennek az irányelvnek a tagállamok a címzettjei.

Kelt Brüsszelben, 1981. december 14-én.

a Tanács részéről

az elnök

G. Howe

[1] HL C 121., 1981.5.23., 3. o.

[2] HL C 172., 1981.7.13., 114. o.

[3] HL C 185., 1981.7.27., 7. o.

[4] HL L 167., 1975.6.30., 1. o.

[5] HL L 176., 1977.7.15., 1. o.

[6] HL L 233., 1978.8.24., 1. o.

[7] HL L 362., 1978.12.23., 1. o.

[8] HL L 167., 1975.6.30., 14. o.

[9] HL L 176., 1977.7.15., 8. o.

[10] HL L 233., 1978.8.24., 10. o.

[11] HL L 362., 1978.12.23., 7. o.

--------------------------------------------------
A Tanács irányelve

(1981. november 17.)

a 69/169/EGK és a 78/1035/EGK irányelvnek a nemzetközi utazás során és a harmadik országokból származó nem kereskedelmi jellegű kis áruszállítmányok behozatalára alkalmazandó adómentesség tekintetében történő módosításáról

(81/933/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel legutóbb a 78/1033/EGK irányelvvel [4] módosított, a nemzetközi utazás során alkalmazott import forgalmi és jövedéki adó alól nyújtott mentességre vonatkozó törvényi, rendeleti vagy közigazgatási intézkedés által megállapított rendelkezések összehangolásáról szóló, 1969. május 28-i 69/169/EGK tanácsi irányelvben [5] és a harmadik országokból származó nem kereskedelmi jellegű kis áruszállítmányok behozatalának adómentességéről szóló, 1978. december 19-i 78/1035/EGK tanácsi irányelvben [6] előírt adómentességek nemzeti valutában kifejezett ellenértékének meghatározása csökkentést eredményezne az egy tagállamban alkalmazandó, nemzeti valutában kifejezett adómentességekben; mivel az adott körülmények között ezt a csökkenést el kell kerülni,

ELFOGADTA EZT AZ IRÁNYELVET:

1. cikk

A 69/169/EGK irányelv 1. cikke a következőképpen módosul:

a) az (1) bekezdésben a "40 európai elszámolási egység" szöveg helyébe a "45 ECU" szöveg lép;

b) a (2) bekezdésben a "20 európai elszámolási egység" szöveg helyébe a "23 ECU" szöveg lép.

2. cikk

A 78/1035/EGK irányelv 1. cikke (2) bekezdésének harmadik francia bekezdésében a "30 EUA" szöveg helyébe a "35 ECU" szöveg lép.

3. cikk

(1) A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek 1982. január 1-jétől megfeleljenek.

(2) A tagállamok tájékoztatják a Bizottságot az ezen irányelv alkalmazása érdekében meghozott intézkedésekről.

4. cikk

Ennek az irányelvnek a tagállamok a címzettjei.

Kelt Brüsszelben, 1981. november 17-én.

a Tanács részéről

az elnök

G. Howe

[1] HL C 350., 1980.12.31., 21. o.

[2] HL C 144., 1981.6.15., 76. o.

[3] HL C 159., 1981.6.29., 5. o.

[4] HL L 366., 1978.12.28., 31. o.

[5] HL L 133., 1969.6.4., 6. o.

[6] HL L 366., 1978.12.28., 34. o.

--------------------------------------------------
A Bizottság irányelve

(1982. március 25.)

a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő negyedik hozzáigazításáról

(82/232/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/831/EGK [1] irányelvvel módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 19., 20. és 21. cikkére,

mivel Dánia a hidrazin-oldatok címkézésére vonatkozóan egy változtatási kérelmet nyújtott be, és a 67/548/EGK irányelv 23. cikkének megfelelően értesítette a Bizottságot;

mivel a műszaki fejlődéshez való hozzáigazítással foglalkozó bizottságnak a meglévő rendelkezésre álló adatok alapján az a véleménye, hogy az osztályozás és címkézés területén néhány változtatás indokolt;

mivel az említett bizottság elismeri, hogy a jelenleg folyó karcinogenitás-tanulmányok befejeződésével az intézkedések újabb felülvizsgálatára lehet szükség;

mivel az ezen irányelvben előírt intézkedések összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 67/548/EGK irányelv I. melléklete (veszélyes anyagok listája) a következőképpen módosul:

007-008-01-0 sz.: | Az anyag elnevezése és osztályozása helyébe a következő szöveg lép: |

+++++ TIFF +++++

Hydrazinopløsning…%

Hydrazinlösung…%

Διάλυμα ύδραζίνης…%

Hydrazine solution…%

Hydrazine en solution…%

Idrazina soluzione…%

Hydrazine oplossing…%

+++++ TIFF +++++

2. cikk

A tagállamok legkésőbb 1982. december 31-ig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot. Ezeket a rendelkezéseket 1983. július 1-jei hatállyal alkalmazzák.

3. cikk

Ennek az irányelvnek a tagállamok a címzettjei.

Kelt Brüsszelben, 1982. március 25-én.

a Bizottság részéről

Karl-Heinz Narjes

a Bizottság tagja

[1] HL L 259., 1979.10.15., 10. o.

[2] HL 196., 1967.8.16., 1. o.

--------------------------------------------------